**REFLEKSIJA K UČNEMU SKLOPU - “Environment , rhetoric and a mock UNO Conference”**

Večina pouka tujih jezikov je namenjena učenju jezika - language input -(besedišče, jezikovne structure, teme…), precej manj časa po navadi posvečamo učenju jezika z dejansko rabo jezika – language output. Priložnost s tujim učiteljem sem izkoristila za načrtno razvijanje govorne in sporazumevalne zmožnosti pri pouku angleščine, saj je tuji učitelj kot naravni govorec ključnega pomena za udejanjanje teh ciljev. Omenjene strategije razvijava os prvega do četrtega letnika. Predstavitev učenja retorike je le en primer tega procesa.

Učni sklop »Environment » ima tri dele: 1. obravnava tem v zvezi z okoljem, 2. Učenje retorike, 3. Simulacija OZN konference, kjer pride dejansko do uporabe jezika. To prikazuje spodnja shema učnega sklopa.

*INPUT - language learning »ENVIRONMENT«*

SUBTOPICS: texts, videos, listening recordings

1. Environmental pollution – air, water, ground pollution
2. Ten most polluted places on the planet
3. Deforestation in the Himalayas and the Amazon area, the role of rainforests
4. National parks – endagered animals
5. Global warming – Tuvalu islands; Polar Bears
6. Preserving Nature: Balance in nature, Recycling, Alternative sources of energy, Green Peace

LANGUAGE:

1. Topic vocabulary
2. Nouns of Latin and Greek origin
3. Singular and plural of nouns; uncountable nouns in English but countable in Slovene

COMMUNICATION SKILLS: RHETORIC – PUBLIC SPEAKING

1. Elements of rhetoric
2. Excerpt from the play Julius Caesar: Mark antony's speech
3. Group work: students produce their own examples usin gfigures of speech
4. Study cases of public speaking

*OUTPUT – use of language for communication*

Role play: A MOCK “UNO ENVIRONMENT SUMMIT 2014”

1. Task instructions
2. Assessment criteria for a convincing speech
3. Role play execution and assessment
4. Student evaluation
5. Teachres' reflexion

Dijaki so imeli številne predhodne izkušnje z govornimi predstavitvami v razredu in nekaj predznanja o spretnostih javnega nastopanja. V tretjem letniku to znanje nadgradimo z znanji retorike z namenom, da bodo dijaki zmožni prepoznati prepričljiv govor z elementi retorike, kakor tudi sestaviti tak govor in ga javnosti predstaviti. V tem primeru dijaki razvijajo spretnosti monologa, vendar pa bodo veščine prepričljivega govora s pridom uporabljali tudi pri strukturiranju učinkovitih argumentov za debate.

Priložene učne priprave predstavljajo le drugi del učnega sklopa, torej spoznavanje elementov retorike. Izhajamo iz predznanja dijakov, nato spoznajo pojme patos, etos, logos, nekatere jezikovne figure, pomen govorice telesa, pomen glasu, artikulacije, premorov, poudarkov, intonacije, entuziazma in še kaj. Te elemente identificirajo v odlomku drame Julij Cezar, v štirih video posnetkih in v ustvarjalni delavnici. Tako pripravljeni se dijaki poizkusijo v ustvarjanju lastnih prepričljivih govorov na temo reševanja okoljskih problemov, ki jih bodo predstavili v simulaciji OZN okoljski konferenci. Tu imajo priložnost, da svoja novo pridobljena znanja tudi uporabijo v praksi.

Skupek pridobljenih znanj v omenjenem učnem sklopu sledi več učnim ciljem, pridobivanju jezikovnih znanj kot tudi razvijanju kompetenc. Pridobljena znanja in veščine bodo dijaki neposredno uporabili pri pisanju razpravljalnih esejev ali v pisanju časopisnih člankov (obe besedilni vrsti sta vključeni v maturo), kot tudi kasneje v življenju in v poklicni karieri.

**TUJI UČITELJ IN TIMSKO POUČEVANJE:**

Prispevek tujega učitelja deluje po formuli »dva je več kot eden«. Pred leti sem pri pouku obravnavala le prvi del učnega sklopa, to je obravnava besedil in besedišča (language imput). Skupaj s tujim učiteljem pa sva nadgradila učni sklop:

* dodala sva še dve fazi učnega sklopa,
* razširila sva nabor učnih ciljev (razvijanje govornih zmožnosti, veščin javnega nastopanja)
* dodala možnost, da dijaki ustvarjajo pouk
* dvignila motivacijo za učenje, saj dijaki vidijo smisel učenja, ki simulirajo naloge odraslih

Težko je izmeriti, kateri učitelj je več prispeval, saj vzajemno nadgrajujeva zamisli. Vendar je prispevek tujega učitelja zelo pomemben, ker izhaja iz drugega kulturnega okolja in prispeva drugačne poglede in zamisli. Naš tuji učitelj poudarja izkustveno učenje in je prispeval ustvarjalno delavnico, kjer so se dijaki preizkusili v ustvarjanju mini govorov. Vsaka skupina je morala sestaviti govor v predpisani situaciji s predpisano rabo retoričnih elementov. Izbral je video posnetke za analizo govorov. Razčlenil je nalogo za OZN konferenco na govornike lobiste in predstavnike različnih državo ter tako nalogo diferenciral po stopnji težavnost. Za zaključek OZN konference je določil, da morajo udeleženci priti do konsenza. Nepogrešljiv je bil kot povezovalec simulacije konference. Na koncu pa je so-ocenjeval govorne nastope.

Za timsko poučevanje je izjemnega pomena faza načrtovanja. Če se TU in SU ujemata v pogledih na poučevanje, strategije učenja, učne cilje, potem je nadgradnja pouka zagotovljena, saj drug drugega le dopolnjujeta in porajajo se nove ideje. Čeprav načrtujeva menjavo vlog med učno uro, se mi še bolj pomembna zdi spontana interakcija, ki je odraz prej omenjenega ujemanja in ki jo začutijo tudi dijaki. Dijaki začutijo, ali je med učiteljema prisotna velika stopnja medsebojnega zaupanja in naravne usklajenosti. Šele na podlagi tega dijaki začutijo tisto pravo nadgradnjo pouka po formuli »dva je več kot eden«.

Tatjana Shrestha